Alles eile oli BHR saidil juttu venemaal probleeme tekitavast kaklustest rahvuslikul pinnal ning sellest tingitud kohtumisest ametlike võimu- ning jõustruktuuride esindajate ning  diasporaade esindajate vahel.    Ja nagu kättemaksuks migrantide "ülbuse" eest, tulid suur-vene löömamehed veel samal õhtul taas välja ning lõid veel ühe kirgiisi maha. Kurb küll, ent ilmselt on mõrvarite tegevusele oodata jätku. Seda hoolimata sellest, et vene riiklikud telekanalid ei jätnud sedakorda antud teemat valgustamata ning julgesid isegi välja öelda kaua aega tabu all olnud sõnaühendi - mõrvad rahvustunnuse alusel.    Niisiis teatavad uudistekanalid, et järjekordne Kõrgõzstanist  pärinev inimene on Moskvas tapetud. Märgitakse, et Kõrgõzstani kodanike tapmised toimuvad Moskvas juba iganädalaselt ning see asjaolu ähvardab võime tõsise rahvusvahelise skandaaliga.